
Πρόσκληση Εκδήλωσης Ενδιαφέροντος
Το Επιμελητήριο Γρεβενών σε συνεργασία με το Διεπιμελητηριακό Φορέα Πιστοποίησης – ΔΙ.ΦΟ.Π. καλεί κάθε ενδιαφερόμενο πολίτη, επαγγελματία να δηλώσει συμμετοχή στο σεμινάριο Πιστοποίησης Συλλέκτη Αυτοφυών Μανιταριών. 
Το εκπαιδευτικό σεμινάριο απευθύνεται σε όλους τους ενδιαφερομένους ερασιτέχνες ή επαγγελματίες που συλλέγουν, επεξεργάζονται, τυποποιούν και εμπορεύονται αυτοφυή μανιτάρια ή προϊόντα που περιέχουν μανιτάρια.
Η συλλογή άγριων μανιταριών αποτελούσε διαχρονικά μια εμπειρία που συγκέντρωνε πάντα το ενδιαφέρον επαγγελματιών αλλά και ερασιτεχνών του κλάδου. Μέχρι σήμερα η συγκεκριμένη ενασχόληση στηρίζεται στην προϋπάρχουσα γνώση που συνήθως μεταφέρεται πρακτικά και προφορικά από τους πιο έμπειρους. 

Αποτελεί λοιπόν βασική ανάγκη η επαγγελματική δραστηριότητα του συλλέκτη αυτοφυών μανιταριών να διασφαλιστεί με μια ολοκληρωμένη επαγγελματική κατάρτιση ώστε να πιστοποιηθούν οι γνώσεις και οι δεξιότητές του μέσα από τις αξιόπιστες διαδικασίες πιστοποίησης προσώπων κατά το Διεθνές Πρότυπο ISO/IEC 17024.

Η Παρούσα δράση έρχεται να συμπληρώσει αυτό το κενό, με την δημιουργία του πλαισίου κατάρτισης και πιστοποίησης της συγκεκριμένης επαγγελματικής δραστηριότητας.

Η Εκπαίδευση και οι εξετάσεις θα πραγματοποιηθούν στις  14  και 15  Μαΐου  2022 στο Επιμελητήριο Γρεβενών  
 
Αιτήσεις θα γίνονται δεκτές από το Επιμελητήριο Γρεβενών έως  30-04-2022  στις 13:00 μ.μ. και στα e mail:1) ebegreve@grevenanet.gr και 2) aglezakou@acci.gr 

Στις αιτήσεις θα τηρηθεί αυστηρά σειρά προτεραιότητας 
Εισηγητές  Σεμιναρίου:

1. Κωνσταντινίδης Γεώργιος (Πρόεδρος Μανιταρόφιλων Ελλάδας-Παιδαγωγός –Συγγραφέας ).
2. Ηλίας Πολέμης (Επιστημονικός Συνεργάτης Γεωπονικού Πανεπιστημίου  Αθηνών -Γεωπόνος-Μυκητολόγος, Μεταδιδάκτορας. 
Το κόστος του σεμιναρίου και της πιστοποίησης ανέρχεται στο ποσό των 250 € 
Το εκπαιδευτικό προσωπικό και οι εκπαιδευόμενοι οφείλουν να προσέρχονται:

· με πιστοποιητικό εμβολιασμού,

· με βεβαίωση παρελθούσας νόσησης από κορωνοϊό (τελευταίου εξαμήνου) ή

· με βεβαίωση αρνητικού εργαστηριακού τεστ (rapid test )
        Πληροφορίες στο Επιμελητήριο Γρεβενών τηλ.: 2462085501
